ওয়েস্ট ইন্ডিজ ক্রিকেট দলের অধিনায়কদের তালিকা
১৮৯৭ সাল থেকে সম্মিলিত ওয়েস্ট ইন্ডিজ দল আরও নিয়মিতভাবে প্রথম-শ্রেণীর ক্রিকেট খেলতে থাকে। তখন দলটি ওয়েস্ট ইন্ডিজ নাম ধারন করে লর্ড বার্কলি একাদশ কিংবা আরএ বেনেট একাদশের ন্যায় সফরকারী ইংল্যান্ডের শৌখিন দলগুলোর বিপক্ষে খেলতে থাকে। তবে, ১৯১২ সালের পর থেকে মেরিলেবোন ক্রিকেট ক্লাব ওয়েস্ট ইন্ডিজে সফর করেছিল। ওয়েস্ট ইন্ডিজ দলও ১৯০০, ১৯০৬ ও ১৯২৩ সালে ইংল্যান্ডে যায়। সেখানে তারা প্রতিপক্ষ হিসেবে বিভিন্ন ইংরেজ প্রথম-শ্রেণীর ক্রিকেট দল ও ক্ষুদ্রতর কাউন্টি দলগুলোর বিপক্ষে প্রতিদ্বন্দ্বিতায় অবতীর্ণ হয়েছিল।
কমনওয়েলথ একাদশ ক্রিকেট দল
কমনওয়েলথ একাদশ ক্রিকেট দল ১৯৪৯ থেকে ১৯৬৮ সালের মধ্যে শতাধিক প্রথম-শ্রেণীর ক্রিকেট খেলায় অংশগ্রহণ করে। মূলতঃ ইংরেজ, অস্ট্রেলীয় এবং ওয়েস্ট ইন্ডিয়ানদের নিয়ে দলের পদচারণা শুরু হয়। দলটি ভারত উপমহাদেশেও সফর করে। পরবর্তীতে ইংল্যান্ডের প্রথম-শ্রেণীর ক্রিকেটে অংশ নেয়। এছাড়াও দলটি দক্ষিণ আফ্রিকা ও রোডেশিয়া সফর করেছিল।